section_heading: Povijest
paragraph_text: Od 1991. godine sastavu se pridružuje Patricio Valenta, koji je do tada bio tehnički pomoćnik. Iduće godine održan je i dobrotvorni koncert "Prijateljima u nevolji" u Istarskom narodnom kazalištu Pula, a gostovali su članovi grupe "In Vino Veritas", "Lilihip", Bruno Krajcar i na bubnjevima Nikica Duraković. Tada i snimaju pjesmu "Ne plači, Dobri" na glazbu Brune Krajcara i tekst sestre Anke Dobričević koja izlazi na albumu "Istra za mir - Vratite nam osmijeh" s antiratnom tematikom. S istom pjesmom su nastupali u Istarskom narodnom kazalištu i u Domu hrvatskih branitelja na istoimenom domoljubnom koncertu. U Zagrebu su 1993. godine sudjelovali na smotri duhovnih sastava, a 1995. na susretu mladih u Areni u Puli kada se sastavu pridružuje i Ivona Miljas (Fabris) kao privremena, a kasnije i stalna članica. Iste godine tri članice sastava (Snježana Demarin, Ivona Fabris i Kornelija Benazić) snimaju božićnu pjesmu 'Bijeli Božić' uz jazz aranžman i pratnju Davora Lorkovića na klaviru, za koju je HRT snimio i spot. U pulskoj Areni sastav je nastupio i tijekom Euharistijskog kongresa 2000. godine. mini|Početna postava Shaloma iz 1988. Iste godine snimaju pet novih autorskih pjesama u radio Puli, kad im se pridružuju i Oriana Rosezin, Sanja Banković, Bogdan Fabris, Denis Macan, te na bubnjevima, po potrebi, Loris Zupanc.